इस अखबार में ज्यादातर सामग्री सामाजिक मुद्दों, अंतरराष्ट्रीय मामलों, प्रेरक जीवनी के अलावा शिक्षा और विभिन्न करियर से जुड़े विकल्प से होती है। अखबार में स्वास्थ्य, राजनीति, संगीत, फिल्म, थियेटर, साहित्य और खानपान से जुड़ी जानकारियां होती हैं। अखबार में खाने की कई रेसेपी भी बताई जाती है। इन सब जानकारियों के अलावा इस अखबार में जुर्म और क्रिकेट की जानकारी नहीं दी जाती। इसके पीछे स्वागत का तर्क है कि “हमारी विचारधार स्पष्ट है हम अपने पाठकों को वर्तमान मुद्दों से परिचित कराना चाहते हैं। हम उन मुद्दों पर चर्चा या बहस नहीं करते जो नेत्रहीनों के मुद्दों को प्रभावित करती हैं। हम ‘स्पर्शज्ञान’ में उन सभी मुद्दों को शामिल करते हैं जो आप और हम हर सुबह अखबार में पढ़ना पसंद करते हैं।” स्वागत अब इस कोशिश में लगे हैं कि हर जिले की सार्वजनिक लाइब्रेरी में ब्रेल सेक्शन भी हो। जबकि उनकी तमन्ना है कि अब कोई नेत्रहीन व्यक्ति अपना दैनिक अखबार निकाले।